**Zápis zo zasadnutia Rady rodičovského združenie pri ZŠ A. Sládkoviča Sliač**

**konaného dňa 20.10.2011**

Program: 1. Privítanie

2. Informácie o hospodárení s finančnými prostriedkami v šk. roku 2010/2011

3. Voľba výboru na šk. rok 2011/2012

4. Schválenie členského príspevku

5. 2% z daní pripísaných k 30.8.2011

6. Informácie zo strany vedenia školy

7. Diskusia

Pozvaní hostia: Mgr. Juraj Nemec – riaditeľ školy

1. Zasadnutie rady RZ otvorila a prítomných privítala predsedníčka Ing. K. Sabolová.
2. Všetkým prítomným bol poskytnutý písomný prehľad o hospodárení v šk. roku 2010/2011. P. Sabolová podala podrobné vysvetlenie k jednotlivým položkám. Prehľad o hospodárení je zverejnený aj na webovej stránke školy.
3. Zástupcovia jednotlivých tried zvolili nový výbor RRZ na šk. rok 2011/2012 v zložení:

Predseda: Ing. K. Sabolová

Podpredseda: J. Bakša

Hospodár: E. Gašperová

Zapisovateľ: Mgr. M. Mázorová

Členovia: A.Lisá, S. Surovičová, Púpalová, Kamoďová

1. Na základe písomných vyjadrení z jednotlivých tried k výške členského príspevku, schválila RRZ výšku členského príspevku do RRZ na šk. rok 2011/2012 vo výške 10,-EUR na dieťa z rodiny (platí len staršie dieťa). Pre ukončenie výberu členských príspevkov bol stanovený dátum 15.11.2011.
2. P. Sabolová prítomných oboznámila s výškou príspevku 2% z daní k 30.8.2011 vo výške 3828,89 EUR a s doručenou požiadavkou daňových subjektov o použití časti príspevku vo výške 1232,02 EUR výhradne na bedmintonový krúžok pod vedením p. Suchou. K nasledovnému sa vyjadrili členovia RRZ a uzniesli sa , že daná suma bude vyplatená bedmintonovému krúžku, ale ten sa musí podieľať sumou 16,70 EUR na zaplatení registrácie u notára. Táto suma mu bude odpočítaná zo sumy 1232,02 EUR. Členovia RRZ sa dohodli, že menovanému krúžku už nebudú poskytnuté žiadne iné príspevky z 2% daní ako je schválená suma. Žiadosti krúžku o poskytnutie iných financií v tomto šk. roku nebudú akceptované.
3. P. riaditeľ J. Nemec predniesol prítomným informácie zo strany školy a akcie do konca roka 2011. P. riaditeľ prešiel všetky zápisnice z triednych schôdzok jednotlivých tried a objasnil niektoré problémy, ktoré zo zápisníc vyplynuli a snažil sa nájsť riešenie. Poprosil prítomných, aby zápisnice a triedne schôdzky viedli len rodičia. P. Nemec informoval, že na škole bude vrátnik a návštevná miestnosť pre rodičov.
4. Do diskusie sa prihlásil p. Hevessy:

A, riešenie plesne na stenách v 3.B triede – p. riaditeľ informoval, že sa steny natreli prípravkom proti plesni, ktorá je zdraviu neškodlivá

B, požiadavka, či by sa činnosť krúžkov nemohla financovať z príspevkov z 2% daní a akcie pre deti školy z príspevkov rodičov do RRZ.

* P. predsedníčka navrhla, aby si všetci členovia rozmysleli do ďalšieho zasadnutia čo a v akej miere sa bude z čoho financovať – všetky peniaze sú učené našim deťom.

Na záver p. Sabolová poďakovala prítomným za účasť.

Zapísala: Mázorová